দুই ওঝার তুকতাক, ঝাঁড়ফুক। অবশেষে মৃত্যু হল সপ্তম শ্রেণির ছাত্রীর।

এই বিষয়ে অন্যান্য খবর

জীবন্ত বিষধরকে পুজো! রোমাঞ্চকর রীতি বাংলার গ্রামে, রইল সেই ভিডিও
বিছানায় সাক্ষাৎ যম! মহানগরেই আতঙ্কে দিশাহারা মহিলা


দক্ষিণ ২৪ পরগণার কুলতলি গোপালগঞ্জ গ্রামের বাসিন্দা এক ছাত্রীকে সোমবার সাপে কামড়ায়। এর পরেই স্কুলের সহপঠীরাই ওই ছাত্রীকে বাড়িতে দিয়ে যায়। বাড়ির লোকজন ওই ছাত্রীকে হাসপাতালের বদলে স্থানীয় এক ওঝার কাছে নিয়ে যায়। অভিযোগ, ঝাঁড়ফুকে অসুস্থ হয়ে পড়ে ছাত্রীটি। ক্রমে তার অবস্থা খারাপ হতে থাকে। 
তখনও ভুল শুধরানোর সুযোগ ছিল হয়তো। কিন্তু এর পরেও ওই পরিবারের সদস্যরা ওই ছাত্রীকে অন্য এক ওঝার কাছে নিয়ে যায়। ছাত্রীটিকে আদপে মৃত্যুর মুখে ঠেলে দেওয়া হয়। অবস্থা বেগতিক বুঝে ওই কিশোরীকে যখন হাসপাতালে নিয়ে যাওয়ার সিদ্ধান্ত নেন  পরিবারের সদস্যরা, ততক্ষণে অনেক দেরি হয়ে গেছে। হাসপাতালে পৌঁছতেই মৃত্যু হয় তার।
চিকিৎসকরা জানিয়েছেন, সাপে কামড়ানোর পরেই সময়ে আগে থেকেই ওই ছাত্রীটিকে নিয়ে আসার প্রয়োজন ছিল। ওঝার চেয়ে চিকিৎসকের কাছে আগে নিয়ে গেলে প্রাণে বাঁচানো যেত ওই কিশোরীকে।